UGOVOR O NABAVI ROBE „Nabava i ugradnja šest kućišta za fiksni smještaj uređaja za mjerenje brzine s pripadajućom opremom na području Grada Drniša“, JN 51/26

GRAD DRNIŠ, Trg kralja Tomislava 1, 22320 Drniš, OIB: 38309740312, kojeg zastupa gradonačelnik Tomislav Dželalija, dipl. ing. (u daljnjem tekstu: Naručitelj)
i
______________________________________ , OIB:  __________________, kojeg zastupa ____________________________, (u daljnjem tekstu: Isporučitelj), sklapaju sljedeći

UGOVOR O NABAVI ROBE
„Nabava i ugradnja šest kućišta za fiksni smještaj uređaja za mjerenje brzine s pripadajućom opremom na području Grada Drniša“, JN 51/26

Članak 1.
Predmet ugovora
Predmet ovoga Ugovora je nabava, isporuka i ugradnja šest (6) kućišta za fiksni smještaj uređaja za mjerenje brzine s pripadajućom opremom na području Grada Drniša, uključujući provjeru mehaničke i električne funkcionalnosti kućišta i pripadajuće opreme, bez aktivacije mjernih uređaja i povezivanja sa središnjim sustavom Ministarstva unutarnjih poslova Republike Hrvatske.
Predmet Ugovora obuhvaća kućišta s unutarnjim napajanjem i ožičenjem, IP kamerama, memorijskim karticama, GSM/GPS/Wi-Fi antenama, ventilacijskim sustavom, zamjenskom odnosno lažnom frontom, unutarnjom kliznom šasijom/kazetom i tračnicama s mogućnošću zaključavanja, univerzalnim ili prilagođenim stupnim nosačima te svim spojnim, pričvrsnim i drugim materijalom potrebnim za urednu ugradnju i funkcionalnost ugovorene opreme.
Isporučitelj se obvezuje izvršiti predmet Ugovora sukladno Pozivu na dostavu ponuda JN 51/26, Projektnom zadatku, Tehničkim specifikacijama, Troškovniku i svojoj ponudi broj __________ od __________ 2026. godine te svim važećim propisima Republike Hrvatske.
Poziv na dostavu ponuda, Projektni zadatak, Tehničke specifikacije, Troškovnik i ponuda Isporučitelja čine sastavni dio ovoga Ugovora.
Članak 2.
Vrijednost ugovora
Ukupna vrijednost ugovora iznosi:
bez PDV-a:……………………_______  EUR
PDV: ……………………………________ EUR
ukupno s PDV-om:……..…________EUR,
slovima:________________________.

Ugovorena cijena je nepromjenjiva tijekom cijelog trajanja ugovora.
U ugovorenu cijenu uključeni su svi troškovi nabave, prijevoza, isporuke, istovara, montaže, potrebnih nosača i pričvrsnih elemenata, ožičenja, spajanja pripadajuće opreme, podešavanja položaja, provjere mehaničke i električne funkcionalnosti kućišta i pripadajuće opreme, uredne primopredaje te odvoza ambalaže i otpada nastalog tijekom isporuke i ugradnje.

Članak 3.
Rok izvršenja
Isporučitelj se obvezuje izvršiti predmet ugovora u roku od 60 kalendarskih dana od dana stupanja ugovora na snagu.
Ugovor stupa na snagu danom potpisa obiju ugovornih strana.

Članak 4.
Mjesto izvršenja
Mjesta isporuke i ugradnje predmeta Ugovora su sljedeće lokacije na području Grada Drniša:
– ŽC 6092 – kod škole, Radonić
– D56 – kod škole, Kričke
– D33 – Ulica 142. brigade, Siverić
– ŽC 6087 – kod škole Kulušići, Kaočine
– ŽC 6296 – Vukovarska ulica u Drnišu, kod raskrižja s Ulicom Antuna Mihanovića
– ŽC 6056 – Karalići, zaseok Puljići.
Točnu mikrolokaciju, položaj i orijentaciju svakog kućišta Isporučitelj je prije ugradnje obvezan uskladiti s Naručiteljem. Promjena pojedine mikrolokacije moguća je isključivo prema pisanom nalogu Naručitelja i uz potrebnu suglasnost nadležnog tijela.

Članak 5.
Obveze isporučitelja
Isporučitelj se obvezuje:
– isporučiti nova, nekorištena, tehnički ispravna i neoštećena kućišta i pripadajuću opremu, sukladno ugovorenim tehničkim zahtjevima
– izvršiti isporuku, ugradnju, podešavanje položaja te provjeru mehaničke i električne funkcionalnosti kućišta i pripadajuće opreme
– ne provoditi aktivaciju mjernih uređaja ni povezivanje sa središnjim sustavom Ministarstva unutarnjih poslova Republike Hrvatske
– pridržavati se svih važećih propisa, primjenjivih normi i pravila struke
– zaštititi lokacije i postojeću infrastrukturu tijekom ugradnje te nadoknaditi štetu nastalu njegovom krivnjom
– nakon završetka ugradnje ukloniti ambalažu i sav nastali otpad.

Članak 6.
Primopredaja
Po završetku isporuke i ugradnje svih šest kompleta te provjere mehaničke i električne funkcionalnosti kućišta i pripadajuće opreme ovlašteni predstavnici ugovornih strana sastavit će i potpisati Zapisnik o primopredaji.
Ako se prilikom primopredaje utvrde nedostaci, isti će se navesti u Zapisniku o primopredaji, a Naručitelj će Isporučitelju odrediti primjeren rok za njihovo otklanjanje.
Obveze isporuke i ugradnje smatraju se uredno izvršenima nakon obostranog potpisa Zapisnika o primopredaji bez primjedbi, odnosno nakon otklanjanja svih nedostataka utvrđenih prilikom primopredaje.
Članak 7.
Jamstvo za uredno ispunjenje ugovora
Isporučitelj je obvezan u roku od 8 dana od dana sklapanja Ugovora dostaviti bjanko zadužnicu ili zadužnicu, propisno ispunjenu i potvrđenu kod javnog bilježnika, u visini 10 % ugovorene cijene bez PDV-a, kao jamstvo za uredno ispunjenje Ugovora.
Umjesto bjanko zadužnice ili zadužnice Isporučitelj može uplatiti novčani polog u istom iznosu, sukladno uvjetima iz Poziva na dostavu ponuda.
Jamstvo mora vrijediti najmanje do isteka ugovorenog roka za isporuku i ugradnju predmeta nabave te još 30 dana nakon isteka toga roka. Ako se rok izvršenja Ugovora produlji, Isporučitelj je obvezan odgovarajuće produljiti valjanost jamstva.
Naručitelj ima pravo naplatiti jamstvo u slučaju povrede ugovornih obveza od strane Isporučitelja.

Članak 8.
Jamstvo za otklanjanje nedostataka
Isporučitelj je obvezan u roku od 15 dana od dana obostranog potpisa Zapisnika o primopredaji dostaviti bjanko zadužnicu ili zadužnicu, propisno ispunjenu i potvrđenu kod javnog bilježnika, u visini 10 % ukupne ugovorne vrijednosti bez PDV-a, kao jamstvo za otklanjanje nedostataka u jamstvenom roku, odnosno može uplatiti novčani polog u istom iznosu.
Jamstvo se odnosi na sva isporučena kućišta, pripadajuću opremu i izvršenu ugradnju te mora pokrivati cijeli jamstveni rok koji je Isporučitelj naveo u svojoj ponudi.
Naručitelj ima pravo naplatiti jamstvo ako Isporučitelj ne otkloni nedostatke u roku određenom pisanim zahtjevom Naručitelja, kao i radi naknade troškova otklanjanja nedostataka putem treće osobe ako Isporučitelj nije postupio u ostavljenom roku.
Naručitelj će jamstvo vratiti nakon isteka ponuđenog jamstvenog roka, pod uvjetom da su svi utvrđeni nedostaci uredno otklonjeni i da Naručitelj nema nepodmirenih potraživanja po toj osnovi.

Članak 9.
Jamstveni rok
Jamstveni rok za isporučena kućišta, pripadajuću opremu i izvršenu ugradnju iznosi ________ mjeseci, sukladno ponudi Isporučitelja, a ne može biti kraći od 24 (dvadeset i četiri) mjeseca.
Jamstveni rok počinje teći od dana obostranog potpisa Zapisnika o primopredaji.

Tijekom jamstvenog roka Isporučitelj je obvezan, na pisani zahtjev Naručitelja i o vlastitom trošku, otkloniti sve nedostatke na isporučenim kućištima, pripadajućoj opremi i izvršenoj ugradnji u primjerenom roku koji odredi Naručitelj.
Prava Naručitelja po osnovi ugovorenog jamstva ne utječu na njegova prava zbog materijalnih nedostataka sukladno važećim propisima.

Članak 10.
Plaćanje
Naručitelj će izvršiti plaćanje u roku od 30 dana od dana zaprimanja valjanog elektroničkog računa (eRačuna) i obostrano potpisanog Zapisnika o primopredaji, na IBAN Isporučitelja broj ____________________, otvoren kod ____________________.
Uvjet za plaćanje je uredna isporuka i ugradnja svih šest kompleta, provedena provjera njihove mehaničke i električne funkcionalnosti te obostrano potpisan Zapisnik o primopredaji.
Predujam je isključen.
Članak 11.
Ugovorna kazna
Ako Isporučitelj svojom krivnjom prekorači ugovoreni rok izvršenja, obvezan je platiti ugovornu kaznu u visini 1 % ugovorene cijene bez PDV-a za svaki započeti dan zakašnjenja, a najviše 10 % ugovorene cijene bez PDV-a.
Plaćanje ugovorne kazne ne oslobađa Isporučitelja obveze izvršenja ugovora.

Članak 12.
Raskid ugovora
Naručitelj može raskinuti ugovor ako Isporučitelj neopravdano kasni s izvršenjem ugovora, ne otkloni utvrđene nedostatke u danom roku, ne dostavi ugovorena jamstva ili nastupe druge okolnosti zbog kojih nije moguće uredno izvršenje ugovora, a koje su prouzrokovane krivnjom Isporučitelja. 

Članak 13.
Izmjene ugovora
Izmjene i dopune ovoga Ugovora moguće su isključivo u slučajevima i pod uvjetima dopuštenim Zakonom o javnoj nabavi („Narodne novine“, broj 120/16, 114/22 i 48/26) i Pravilnikom o provedbi postupka jednostavne nabave Grada Drniša („Službeni glasnik Grada Drniša“, broj 5/23), sklapanjem pisanog dodatka ovom Ugovoru koji potpisuju obje ugovorne strane. Izmjenama se ne smije promijeniti pravna priroda Ugovora niti bitno mijenjati predmet nabave, opseg, količina ili drugi uvjeti koji bi mogli utjecati na rezultat provedenog postupka nabave.

Članak 14.
Završne odredbe
Na sva pitanja koja nisu uređena ovim Ugovorom primjenjuju se odredbe Zakona o obveznim odnosima i drugi važeći propisi Republike Hrvatske.
Eventualne sporove ugovorne strane pokušat će riješiti mirnim putem, a ako to nije moguće, za rješavanje sporova nadležan je stvarno nadležni sud u Šibeniku.
Ovaj Ugovor sastavljen je u četiri (4) istovjetna primjerka, od kojih svaka ugovorna strana zadržava po dva (2) primjerka.

